**Referat for bestyrelsesmøde i Lolland-Falster Stifts Sociale Arbejde 13.juni kl.15.00-17.00**

Sted: Østre Allé 2, 4800 Nykøbing Falster

Til stede:

Mei Petersen Samvirkende Menighedpslejer, [klp@menighedsplejer.dk](mailto:klp@menighedsplejer.dk)

Jens Erik Boesen, Formand Væggerløse menighedsråd, [jeboesen@mail.dk](mailto:jeboesen@mail.dk)

Inga Rasmussen, Frivilligkoordinator Lolland kommune, [maras@lolland.dk](mailto:maras@lolland.dk)

Birgitte Engelhardt, Diakonikoordinator [ben@km.dk](mailto:ben@km.dk)

Britta Lange, bybl@guldborgsund.dk

Lisbeth Mannerup Nielsen, Teologisk konsulent og sognepræst, [lmni@km.dk](mailto:lmni@km.dk)

Afbud fra:   
Biskop Marianne Gaarden, [marga@km.dk](mailto:marga@km.dk)

Lene Sletved Menighedsrådsmedlem Rødby, [lene@sletved.com](mailto:lene@sletved.com)

1. **Godkendelse af dagsorden**

Bestyrelsen godkendte dagsordenen.

1. **Godkendelse af referat og underskrift**  
   Referatet blev godkendt og underskrevet.   
   Birgitte beder Anne-Sofie lægge referater på vores hjemmeside.
2. **Valg af referent**

Birgitte blev valgt som referent.

Præsentation af bestyrelsens deltagere og velkommen til Britta Lange som nyt medlem repræsenterende Guldborgsund Kommune, hvor Britta er formand for socialudvalget.

1. **Tilbageblik og blik ind i fremtiden – incl. Status på projekter**

**Ny diakonipræst**

Stillingsopslaget er nu udløbet, stillingen var slået op som 50% sognepræst på Fejø og 50% diakonipræst. Der har været informationsmøder og d. 22.6 er der indstillingsmøde. Ny præst tiltræder efter planen 1.9.22

**Uddannelses- og erfaringsudveksling for frivillige og ansatte, der arbejder med diakoni i Lolland-Falsters Stift**

Vi har afholdt inspirationsdag d. 19.5 i Maribo. God stemning, gode oplæg og stor lyst til at udveksle erfaringer med hinanden. Vi var i alt 16 deltagere. Planen er to årlige inspirationsdage for at skabe gensidig inspiration og netværk. Planen er at veksle mellem Lolland og Falster, så det ikke altid er de samme, der har langt.

**Seniorhøjskole**

I et samarbejde mellem Menighedsplejen i Danmark og Ensomme Gamles Værn blev ensomme ældre fra Lolland-Falsters Stift indbudt til at deltage i et ugelangt højskoleophold på Tisvilde seniorhøjskole. Der var deltagere fra Rødby og omegn, Holeby og omegn, Maribo og Nykøbing F.   
Deltagerne har været særligt indbudte deltagere, som ellers aldrig ville komme afsted på et ferieophold. En stor tak skal lyde til alle de frivillige, der har ydet et kæmpesstort stykke arbejde med at finde deltagere og har også deltaget som frivillige på højskolen.

Jens Erik spurgte ind til hvordan deltagerne er fundet, da det er en udfordring at finde de deltagere, der ikke selv opsøger ferieaktiviteter og lign. Kontakten er gået gennem forskellige menighedsplejer, præster og Inga har fået hjælp af opsøgende medarbejdere for at finde fem til mennesker, der kunne have glæde af sådan et ophold. Britta tilbød at finde en kontaktperson i Guldborgsund Kommune, som har kendskab til målgruppen.

Vi har fundraisingudvalgt diskuteret om vi ikke kan bruge de gode resultater fra seniorhøjskolen og arrangere vores egne enkeltstående højskoledage eller et weekendhøjskoleophold lokalt på Lolland-Falster i sommeren 2023. Fundraisingudvalget går videre med at udarbejde projektbeskrivelse og efterfølgende ansøgninger.

**Demensprojekt**

Lisbeth orienterede om demensprojektet, der nu er planlagt til opstart september 2022 med samtalegrupper over seks mødegange med deltagere fra begge kommuner. Er planlagt i samarbejde med en frivillig sygeplejerske.  
Lisbeth har haft et godt samarbejde med demenskoordinatorerne i begge kommuner, koordinatorerne finder deltagere (personer med demens i et tidligt stadie), der skal deltage i samtalegrupperne. Demenskoordinatorerne lægger stor vægt på, at deltagerne kan hentes på hjemadressen, det er en stor post i økonomien, som der fundraises til. Stiftsrådet har i februar bevilliget 3000 kr. til demensprojektet.

Grupperne starter 26.september 2022 og kører hveranden mandag.

Inga nævnte at der på sigt kunne arrangeres mere lokale projekter, så deltagerne måske bedre selv kan magte transporten. Også for at styrke det efterfølgende netværk.

**Skærmkaffe**

Menighedsplejen i Danmark (tidligere Samvirkende Menighedsplejer) har i april afholdt et landsdækkende kursus for frivillige interesseret i at afholde skærmkaffegrupper, der var deltagelse fra Lolland-Falster.  
Endnu en gruppe er så småt på vej stiftet, ligesom en gruppe deltagere på seniorhøjskolen også har tilkendegivet at de gerne vil være med i en gruppe.

**Bæredygtig konfirmation**

Eventet er planlagt til at være d. 22.9 i Klosterkirken i Nykøbing. Intro med andagt og modeshow med genbrugstøj. Derefter forskellige stationer med bæredygtige initiativer, fx. dækkede borde med genbrugsmaterialer og blomster fra grøftekanten. Inga meldte sig som deltagende skrædder og idekvinde til forvandling af tøj. Birgitte tager kontakt til Inga for nærmere aftale.

**Oplevelsesklubber**

Godt samarbejde med Inga og aktivitetscentret i Maribo. Vi har foreløbig haft to ture – en til Femern med kaffe i Rødby Sognehus og en til Aarestrup Museet i Nykøbing. Deltagerne var en flok meget taknemmelige mennesker (primært mænd) fra Den Varme Stue.   
Vi vil gerne længere ud, så vi finder dem, der slet ikke kommer nogle steder. Hvis bestyrelsen kender til gode lokale kontakter, der har kontakt med de ensomme ude i sognene, så meld endelig tilbage.   
På sigt skal frivillige lokalt organisere oplevelsesklubberne.

1. **Status på Fundraising og økonomi**

Bank: Stadig en proces med Nordea for at få oprettet en foreningskonto, da nogle ting skal indsendes forfra efter udskiftning i bestyrelsen. Bestyrelsesmedlemmer, der endnu ikke er legitimeret hos Nordea, kan gøre det via følgende link: [Legitimer dig online med Nordea ID Erhverv | Nordea](https://www.nordea.dk/erhverv/nordea-id-erhverv.html). Er man ikke kunde hos Nordea i forvejen får man en sms, når processen er afsluttet.

Siden sidst har Lene Sletved og Mei Petersen og Birgitte arbejdet med fundraising. Vi har fået tilsagn om 4000 kr. fra menighedsplejen i Nykøbing Falster til projektet «Bæredygtig konfirmation». Og til oplevelsesklubben har vi fået tildelt 8.380 fra Lolland Kommunes §18 midler.  
Lisbeth og Birgitte udarbejder og sender ansøgning til menighedsplejen i Danmark mhp. støtte til samtalegrupperne for demensramte.

1. **Kommunikation**

Kort orientering:

Facebookprofilen har nu 98 følgere  
LFSA repræsenteres i stiftets nyhedsbrev  
Der er, af de midler vi har fået tildelt af stiftsrådet, afsat 3000 kr til kommunikation målrettet de enkelte projekter fx i form af postkort eller andet trykt medie.

1. **Ny mødedato**

Ny mødedato er mandag d. 12. september kl. 14-15.30 i Bispegården, Nykøbing F.

1. **Evt.**

Birgitte orienterede om stiftets initiativpris, der går til et nytænkende kirkeligt initiativ, fx nye samarbejder, noget særligt for socialt udsatte eller lign. Bud på den kirkelige initiativpris for 2022, skal sendes i en mail til [lfstift@km.dk](mailto:lfstift@km.dk) senest fredag den 15. august. Læs mere her: [Hvilket kirkelige initiativ er årets bedste? | lfstift.dk](https://www.lfstift.dk/nyheder-fra-stiftet/aktuelt-2022/hvilket-kirkelige-initiativ-er-aarets-bedste)